CELEX: 62020TN0404
Language: mt
Date: 2020-06-27 00:00:00
Title: Kawża T-404/20: Rikors ippreżentat fis-27 ta’ Ġunju 2020 – Global Translation Solutions vs Il-Kummissjoni

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/41
            
         
      Rikors ippreżentat fis-27 ta’ Ġunju 2020 – Global Translation Solutions vs Il-Kummissjoni
      (Kawża T-404/20)
      (2020/C 297/54)
      Lingwa tal-kawża: l-Ingliż
      
         Partijiet
      
      
         Rikorrenti: Global Translation Solutions ltd. (Valletta, Malta) (rappreżentant: C. Mifsud-Bonnici, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tal-konvenuta tas-17 ta’ April 2020 (i) li tagħti l-Lott 22 EN>MT tas-sejħa għal offerti TRAD19 lill-offerent magħżul, u (ii) li tiċħad l-offerta tar-rikorrenti ppreżentata għal-Lott 22, u d-deċiżjonijiet kollha relatati tal-konvenuta;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq id-deċiżjonijiet tal-konvenuta tas-17 ta’ April 2020 (i) li l-Lott 22 EN>MT relatat mas-sejħa għal offerti TRAD19 jingħata lill-offerent magħżul, u (ii) li l-offerta tar-rikorrenti ppreżentata għal-Lott 22 tiġi miċħuda, huma illegali, peress li huma bbażati fuq żball serju u manifest ta’ evalwazzjoni fil-formulazzjoni tal-iskema ta’ mmarkar standard għall-evalwazzjoni tal-eżami ta’ reviżjoni.
               
            
                  2.
               
               
                  It-tieni motiv ibbażat fuq id-deċiżjonijiet tal-konvenuta tas-17 ta’ April 2020 (i) li l-Lott 22 EN>MT relatat mas-sejħa għal offerti TRAD19 jingħata lill-offerent magħżul, u (ii) li l-offerta tar-rikorrenti ppreżentata għal-Lott 22 tiġi miċħuda, huma illegali, peress li l-formulazzjoni tal-iskema ta’ mmarkar standard kienet tikser il-liġi, b’mod partikolari l-Artikolu 160(1) tar-Regolament Finanzjarju (1), u kuntrarja għall-prinċipji ġenerali tad-dritt tal-Unjoni, inkluż l-għoti ta’ kuntratti pubbliċi, b’mod partikolari l-ugwaljanza ta’ trattament u t-trasparenza.
               
            
                  3.
               
               
                  It-tielet motiv ibbażat fuq id-deċiżjonijiet tal-konvenuta tas-17 ta’ April 2020 (i) li l-Lott 22 EN>MT relatat mas-sejħa għal offerti TRAD19 jingħata lill-offerent magħżul, u (ii) li l-offerta tar-rikorrenti ppreżentata għal-Lott 22 tiġi miċħuda, huma illegali, peress li l-konvenuta naqset milli tagħti raġunijiet, kif rikjest mid-dritt tal-Unjoni u l-ġurisprudenza tal-Qorti tal-Ġustizzja tal-Unjoni Ewropea, għad-deċiżjoni tagħha li tiċħad l-offerta tar-rikorrenti.
               
            
                  4.
               
               
                  Ir-raba’ motiv ibbażat fuq id-deċiżjonijiet tal-konvenuta tas-17 ta’ April 2020 (i) li l-Lott 22 EN>MT relatat mas-sejħa għal offerti TRAD19 jingħata lill-offerent magħżul, u (ii) li l-offerta tar-rikorrenti ppreżentata għal-Lott 22 tiġi miċħuda, huma illegali, peress li l-aġir tal-konvenuta matul il-korrispondenza skambjata mar-rikorrenti wara s-17 ta’ April 2020, b’mod partikolari, fir-rigward tal-ispjegazzjonijiet tagħha dwar l-iskema ta’ mmarkar standard u l-“iżbalji ddefiniti minn qabel”, kien kuntrarju għal prinċipji ġenerali ta’ diliġenza dovuta, amministrazzjoni tajba u għoti ta’ kuntratti pubbliċi.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU 2019, L 60, p. 36).